**Φύλλο/α Εργασίας Εργαστηρίου/ων**

# Εργαστήριο 7

Στόχος του τελευταίου εργαστήριου του προγράμματος είναι η ανασκόπηση του συνόλου των εννοιών και πρακτικών που εξετάστηκαν στα προηγούμενα 6 εργαστήρια. Πιο συγκεκριμένα, πραγματοποιούνται ασκήσεις αξιολόγησης με τη μορφή μοντελοποίησης, για την αποτίμηση του προγράμματος καθώς και αυτοαξιολόγησης. Συγκεκριμένα, οι μαθητές/τριες χωρίζονται τυχαία σε ομάδες (π.χ. μαλλί πλεξίματος για να φτιάξουν τα μαλλιά, καπάκια για μάτια, μπαλόνια για το στομάχι, κυματιστά μπαλόνια για το έντερο κλπ.).Η κάθε ομάδα αναλαμβάνει να αναπαραστήσει και μια διαφορετική λειτουργία.

Η Αξιολόγηση/Αναστοχασμός για κάθε εργαστήριο περιλαμβάνει φύλλα εργασίας και διαδικτυακές δραστηριότητες, οι σύνδεσμοι των οποίων αποτυπώνονται στο κάθε πρόγραμμα.

Η διάχυση των αποτελεσμάτων πραγματοποιείται με την ολοκλήρωση του πρότζεκτ, όπου τα παιδιά καλούν τον/την Διευθυντή/ντρια, τους/τις Εκπαιδευτικούς και τους/τις μαθητές/τριες του σχολείου στο μετονομαζόμενο «Μουσείο του Ανθρώπινου Σώματος», για να δουν και να επεξεργαστούν τις αφίσες-μοντέλα και φωτογραφίες των δραστηριοτήτων αναπαράστασης του ανθρώπινου σώματος, απαντώντας στις όποιες απορίες των «επισκεπτών/τριών» τους. Το δρώμενο μπορεί να αναρτηθεί (έπειτα από συναίνεση γονέων/εχόντων την επιμέλεια - φροντίδα) στην ιστοσελίδα του σχολείου.