**Φύλλο/α Εργασίας Εργαστηρίου/ων**

**Εργαστήριο 4**

Η δραστηριότητα ξεκινά με την προβολή ενός διαδραστικού video για το σώμα μας <https://aesop.iep.edu.gr/node/11564/1235> Πιθανές ερωτήσεις που μπορούν να διατυπωθούν: «Γνωρίζετε κάποια από τα όργανα του σώματος;» «τι πιστεύετε ότι υπάρχει στο σώμα μας;» «ποια είναι τα βασικά μέρη του σώματος που είδατε στο βίντεο;» Μετά την προβολή και τη σχετική συζήτηση, χωρίζουμε τα παιδιά σε τρεις ομάδες. Τα παιδιά ξεκινούν την αναζήτηση φωτογραφιών σχετικά με τα μέρη και τα όργανα του σώματος και τις λειτουργίες τους. Η μια ομάδα συλλέγει πληροφορίες από βιβλία που υπάρχουν στη βιβλιοθήκη, και η δεύτερη από το διαδίκτυο. Ακόμη, εφόσον έχει προηγηθεί από πριν η ανάλογη ενημέρωση, κάποια παιδιά φέρνουν βιβλία και από το σπίτι τους, εικόνες, εποπτικό υλικό, πάζλ κτλ σχετικά πάντα με το ανθρώπινο σώμα. Σε κάθε περίπτωση, οι εικόνες που μας ενδιαφέρουν και από τις δύο ομάδες εκτυπώνονται και αφότου παρουσιαστούν στην παρεούλα, τοποθετούνται σε έναν φελλοπίνακα. Τα παιδιά γράφουν τα όργανα του σώματος δίπλα από τις αντίστοιχες εικόνες. Ακολούθως, ένας/Μία μαθητής/τρια από την κάθε ομάδα ξαπλώνει σε χαρτί του μέτρου για να σχεδιάσουν τα υπόλοιπα το περίγραμμά του/της. Έπειτα, η κάθε ομάδα ζωγραφίζει τι πιστεύει πως υπάρχει στο εσωτερικό του ανθρώπινου σώματος (τους πνεύμονες την καρδιά, τις φλέβες, τα κόκκαλα κτλ.), καθώς και πού τοποθετείται το καθένα από αυτά. Πραγματοποιούνται βοηθητικές ερωτήσεις όπως: «Τι πιστεύετε πως λείπει στο ανθρωπάκι της άλλης ομάδας;» «Τι θα συνέβαινε αν ξεχνούσαμε να βάλουμε την καρδιά;» Είναι μερικές από τις ερωτήσεις της συγκεκριμένης δραστηριότητας. Τέλος, οι ομάδες ανταλλάσσουν μεταξύ τους τα ανθρωπάκια τους και τα φορούν για να κατανοήσουν καλύτερα πού βρίσκεται το κάθε όργανο και αν έχει τοποθετηθεί σωστά από την άλλη ομάδα.

Αξιολόγηση-Αναστοχασμός

Ο/Η Εκπαιδευτικός δημιουργεί στον Η/Υ έναν ψηφιακό εννοιολογικό χάρτη (mindmap) μέσω της εφαρμογής

coggle <https://coggle.it/>, με το τι έμαθα και τι μου άρεσε περισσότερο από το συγκεκριμένο εργαστήριο.