# Φύλλο/α Εργασίας Εργαστηρίου/ων

# Εργαστήριο 1

Ξεκινώντας, τα παιδιά μαζεύονται σε έναν κύκλο όπου σε ένα χαρτί του μέτρου γράφουν τους κανόνες και τις σωστές συμπεριφορές που θα πρέπει να ακολουθήσουν, ούτως ώστε να υπάρχει μια εύρυθμη λειτουργία στην ομάδα. Συμφωνώντας όλοι, προχωρούν στη δημιουργία του συμβολαίου της τάξης. Στη συνέχεια, παίζουν το παιχνίδι «το φύλλο και ο άνεμος», ένα παιχνίδι εμπιστοσύνης με στόχο την ενίσχυση της συνεργατικότητας, της συννενόησης και της αλληλοβοήθειας ανάμεσα στα παιδιά. Ο/Η Εκπαιδευτικός χωρίζει τους μαθητές/τριες σε δυάδες αναλαμβάνοντας ο ένας/η μία το ρόλο του ανέμου και ο άλλος/η άλλη το φύλλο. Το παιχνίδι ξεκινά με τον άνεμο ο οποίος πότε φυσάει απαλά, πότε πιο δυνατά, σε διάφορα σημεία του σώματος. Ανάλογα με το σημείο που φυσάει ο άνεμος και ανάλογα με τη δύναμη του αέρα, το φύλλο κινείται στο χώρο. Μόλις ολοκληρωθεί ο πρώτος γύρος, οι μαθητές/τριες αλλάζουν ρόλους.

Αξιολόγηση-Αναστοχασμός

Οι μαθητές/τριες καλούνται να αποτυπώσουν ζωγραφίζοντας μια χαρούμενη ή λυπημένη φατσούλα πώς τους φάνηκε το εργαστήριο και τι έμαθαν από αυτό.